Vita:Megavitamin-terápia

message: Véleményem szerint az "Áltudomány" hivatkozás önmagában, külön magyarázat nélkül sérti a Wikipédia semlegességre vonatkozó irányelvét.
(A "Vallás" csonk jelölés pedig bizonyára valamilyen hiba miatt maradt bent, a szövegben szó sincs felekezetekről, vallásos véleményekről.)
Az angol változat szerint:
"Historically megavitamin therapies have been stigmatized,[1] proponents say unfairly, by mainstream medical organizations and their associates.[2]"

message: EBM Radar, 0710/3
Vitaminok – a mérték a lényeg
A „vitamin” műszó, melyet két szóból, a vita (élet) és az amin (nitrogénvegyület) összetételéből alkottak meg. A vegyületcsoportot a beri-beri nevű, vitaminhiány okozta betegség alapján fedezték fel, melynek főbb tünete az erőtlenség és a bénulás volt. Vitaminok nélkül tehát nincs élet. Napjainkban, az első vitamin felfedezését követően mintegy 100 évvel, a vitaminoknak általános gyógyító és fittséget előidéző hatást tulajdonítanak. A vitaminkészítmények nagyon kelendőek.
A koppenhágai egyetem kutatói most jócskán megtépázták ezt az eufóriát. A J ournal of the American Medical Association-ban a napokban megjelent meta-analízis szerint ugyanis az antioxidáns vitaminkészítmények rendszeres szedése az életet akár meg is rövidítheti. A szakemberek 68, összesen 232.606 résztvevő bevonásával végzett és a szintetikus vitaminok szedését elemző klinikai vizsgálat eredményét értékelték. Olyan placébókontrollos vizsgálatokat analizáltak, melyek alanyai béta-karotint, A-vitamint, C-vitamint, E-vitamint vagy szelént szedtek.
A béta-karotinnal, A-vitaminnal és E-vitaminnal kapcsolatban az eredmény egyértelműnek bizonyult: a kezelt csoportban a mortalitás szignifikánsan magasabb volt. Az esetleges szisztematikus hibáktól leginkább mentes vizsgálatok külön értékelése szerint A-vitamin rendszeres szedésénél 16%-kal, elővitaminja, a béta-karotin rendszeres szedésénél 7%-kal, E-vitamin rendszeres szedésénél pedig 4%-kal emelkedett a halálozás. A C-vitamin és a szelén szedésének sem pozitív sem negatív értelemben vett szignifikáns hatása nem volt a halálozásra.
Úgy tűnik tehát, hogy újra bebizonyosodott: a több nem biztos, hogy jobb – főleg az orvoslásban.
Forrás: G Bjelakovic et al: Mortality in Randomized Trials of Antioxidant Supplements for Primary and Secondary Prevention. JAMA 2007; 297:842-857
Copyright © 2007 by ELSEVIER GmbH. All rights reserved.
 - Üdv. » KeFe « *  vitalapom  2007. március 28., 18:00 (CEST)
replies: text: : hát persze, ezért alternatív ez, s nem a rendes vitamin cikkben van! --tothaa vita 2007. december 14., 19:11 (CET)

text: Az eredeti 'Alternatív vitaminszemlélet' cikket még én írtam a 'vitaminok' szócikk alá. Minthogy a cikk önálló szócikk lett, kérem hogy azok akik a nagy mennyiségű vitaminfogyasztás ellen felszentelve érzik magukat, azok a 'Vitamin' szócikk alá írogassák az ökörségeiket. Ez a szócikk egy alternatív gyógyászati megközelítést van hivatva bemutatni. Kérem, hogy ne linkeljenek be és ne írjanak be olyan vizsgálatokat, ahol egyes vitaminok túladagolhatóságát vizsgálták a többi elhanyagolása mellett, vagy ellenőrizhetetlen körülmények között. Ahogy a cikkben is említettem, a vitaminegyensúly nagyon fontos.
Ez még rendben is lenne, leszámítva, hogy a cikk eredményekről számol be, amelyekre nincs hivatkozás, nincsen bizonyíték. A megadózisú vitaminok hatástalanságára vagy éppen ártalmasságára viszont alaposan kidolgozott tanulmányok vannak (pl. az előző). Ezen kívül a "vitamin-egyensúly" teljesen tarthatatlan fogalom, pusztán kibúvóként szolgál, lévén, hogy az alternatív vitaminterápia az "egyensúlytól való eltérést" igyekszik orvosolni, de képtelen megmondani, hogy mely tényezők hozzák létre az egyensúlyt és hogy milyen dinamikája megengedett. Mindezt figyelembe véve, a cikk túlságosan is enyhe ezzel az irányzattal szemben - az egyik oldalon érvek vannak, a másikon meg a hit – Redjsteel vita 2009. szeptember 7., 12:42 (CEST)
thread_title:  Vitaminok – a mérték a lényeg 

message: :en:Orthomolecular medicine SyP 2008. április 29., 20:53 (CEST)
thread_title:  Olvasnivaló a cikkhez 

message: Hatalmas irtást vittem végbe, majd folytatom. Kivágtam az elvetélt vallásalapító, Hubbard nézetét (scifiíró maradjon a kaptafánál), kivágtam Lenkei "ajánlott vitaminmennyiségét" (még a végén beszedi valaki egyrészt, másrészt meg ne legyünk szci szócső, Lenkei ajánlatai a legfinomabban fogalmazva is vitatottak), plusz tettem be konkrét leírásokat a vitamintúladagolásról. Utána kell még néznem e lelkesen leírt, a vitamintúladagolást pártoló emberkéknek, ha nem találok mást, csak ami itt leírva vagyon, könyörtelen leszek. Data DestroyerMi fáj, gyere mesélj... 2009. június 4., 13:11 (CEST)
Nincsforrás-sablonok, még törlés, átfogalmazás, meg ami kell. Szcientológus propagandából kicsit emberibb kinézete lett. Data DestroyerMi fáj, gyere mesélj... 2009. június 4., 13:25 (CEST)
replies: text: 'kivágtam Lenkei "ajánlott vitaminmennyiségét" (még a végén beszedi valaki egyrészt,'

text: Ez nagyon jó  tetradumaláda 2009. június 4., 15:47 (CEST)
Kicsit lehetne még tovább nyírni, vagy a kritikai részt kibőviteni. Egyebek mellett, az állítást a nem természetes körülmények (különösen a vegyszerekkel kapcsolatban). Először is ugye minden vegyszer - kémiai elem, vegyület, keverék. A teát le lehet írni, mint butanol, isoamyl alkohol, hexanol, phenyl ethanol, csersav, benzyl alkohol, koffein, geraniol, quercetin (flavonol), 3-galloyl epicatchin, 3-galloyl epigallocatchin és szervetlen sók keverékét. Ettől még dől össze a világ. Másodszor, a természet bőven termel veszélyes kémiai anyagokat (pl. zöld krumpli). Az opiátokat és dioxionat éppen a vegyipar által gyártott vegyszerekkel sikerült kevésbé veszélyessé tenni. A valóság az, hogy korábban (beleértve a középkort is), jóval több veszélyes vegyszer került a szervezetbe. Ólmot használtak a haj feketítésére és Kínában az arc sárgásítására, az erzsébetkori Angliában pedig a bőr fehérítésére. Ólmot használtak a vízvezetékhez, az edényekhez, a pénzérmékhez. Arzén volt a festékekben (pl. Van Gogh zöldjében), falfestékben, tapétákban. A kalapokat higannyal kezelték. Folytassam? A valóság az, hogy legalábbis a fejlett országokban az emberiség jóval egészségesebb környezetben él, mint valaha is. – Redjsteel vita 2009. szeptember 7., 13:00 (CEST)
Ezen a "régen sokkal egészségesebbek voltak az emberek" elméleten mindig derülök,hisz elég lenne megtekinteni az átlagélethosszt,ami még békeiőben is alacsonyabb volt,vagy azokat a betegségeket,amelyekkel "régen" az orvostudomány nem tudott megbirkózni,max köpölyözést alkalmazott.Mellesleg a fejlődő orvostudományt cáfolják ezek a sarlatánok,akik elvégeznek valami ezoterikus tanfolyamot és állítják,hogy az orvostudomány egy humbug.Élelmiszerkémia órákon tanultunk a hiper- a hypo- és az avitaminózisról.Ezért nem is értem,hogy a vízben oldódó vitaminok túladagolásának mi értelme van,hiszen az így feleslegben távozik,míg azsírban olódók túlaagolása káros is lehet.Szívesen olvastam volna arról az esetről,amikor sarkkutatók az elejtett jegesmedve máját fogyasztották,ami jelentős A-vitamint tartalmaz és emiatt nagyon legyengültek és majdnem meg is haltak tőle.Formikofil vita
thread_title: Hatalmas nyírás